Politeknik Pelayaran Banten

Politeknik Pelayaran Banten panèka sala sèttong institusi perguruan tèngghi kaḍinassan è bidang maritim bân transportasi lao' sè bâḍâ è bâbâna naunganna Badan Pengembangan Sumber Daya Manusia Perhubungan, Kementerian Perhubungan Republik Indonesia. Èpaddhek è attassa tana korang lebbi 18.000 m², Politeknik Pelayaran Banten ngennengngè è Kacamaṭan Sukadiri, Kabupaṭèn Tangerang, Banten."

 Asal-osolla 
Balai Pendidikan Dan Pelatihan Ilmu Pelayaran (BP2IP) Tangerang molaè èbhângon è tangghâl 27 Oktober 2002. Pangoperasianna adhasaraghi dâ' dâlem Kapotosan Mantri Perhubungan KM 45 tangghâl 16 Oktober 2003 sè ètandha’è bi' paresmian bân Presiden Megawati Sukarnoputri è tangghâl 27 Februari 2004. BP2IP Tangerang aobâ nyama dâḍḍi Politeknik Pelayaran Banten adhasaraghi dâ' dâlem Paratoran Mantri Perhubungan RI (PM) nomer PM 25 Taon 2019 tangghâl 15 April 2019. Obâ’ân nyama kasebbhut èkabhârraghi secara rèsmi è bâkto ngèngaè arè dhâḍḍhina Politeknik Pelayaran Banten è tangghâl 27 Februari 2019. 

 Program Studi 
Politeknik Pelayaran Banten aghâḍhuwân tèllo' (3) program studi ghâbây Diploma 3, èngghi panèka:

 Diploma III Program Studi Nautika
 Diploma III Program Studi Permesinan Kapal
 Diploma III Program Studi Manajemen Transportasi Lao'

"Mahasiswa politeknik pelayaran èsebbhut kalabân nyama taruna, dhâddhi mahasiswina èsebbhut taruni. Abitta pândhidhikan è Politeknik Pelayaran Banten panèka tèllo' (3) taon, dhuwâ' (2) taon ngalakonè kagiadhân ajhâr è kampus bân sèttong (1) taon ngalakonè praktik lao' ghâbây taruna bân taruni jhuruasân nautika sarta permesinan kapal, jhughân praktik dârâ' ghâbây taruna bân taruni jhuruasân manajemen transportasi lao'.

 Fasilitas 
Kampus Politeknik Pelayaran Banten èlengkapi kalabân pan-brâpan fasilitas ghâbây adukung sarta nabbhuwi pândhikkan bân kagiadhân ekstra kurikuler. Fasilitas kasebbhut antara laèn èngghi panèka:

 Rowang Kellas sè èlengkapi kalabân AC, papan potè, bân proyèktor. Bâḍâ 31 rownag kellas sè bisa nampong bhân-sabbhân rowang kellas palèng bânnya’ 30 mahasiswa.
 Poliklinik kelas otama kalabân nyama Klinik Samudra Banten.
 Sarana kaghâbây ibâḍâ akadhi mèsjhit.
 Perpustakaan.
 Kantin (kennengnganna aḍhâ’âr).

 Sombher